Ényɔ́ ā sɔli bivǔs bíé ǎ yǐ kig kyəbə, ényɔ ā məm bivǔs bíé a bə́bǎn fə énye ǎ yi bǐ bidzugá. 14Mvɔ̌m ai é mod a mbáda bɔ ábē, ényɔ́ ǹnə́m ó nə́ álɛ̌d a yi ku ámalá. 15Anə́ émgbə́m yáməməle, anə́ ébōd yáyóe, éyə m̀bə̂ mod a fíd áyɔŋ bingɔ́ngɔ́l bí bod á nə̄ nālá. 16Ńdzóe bod ǎ bə̄lə́ kig fəg, á bɔ miǹkód mí mam, dzam dá é mod a víni bifadi a yi yabǎ mə̄lú móé. 17É mod a ngáwé mod a yi túb a kələ kwí á ndá mim̀bog; tə mod a dzəg nyé. 18Ényɔ́ ā wulu tə́tə̄lə́ a yi kodeban, ényɔ́ a wulu miǹkɔ́d á məzěn mə́bɛ̄ a yi ku á dzyā yā étēde. 19Ényɔ́ ā syé áfūb díé a yi bí abuí bidí, ényɔ́ a toŋ biyə́yə̄m a yi dzyé ai məbúa. 20Sósōō mod yayi dzyé ai ǹtótōmaamaa, ényɔ́ ā toŋ akúmá á zud a yi tóban ai amalá. 21Efyal bod á mə̄sú é sə́ kig ḿbəŋ, ákə̄ kwí m̀fǎŋ mod m̀bɔ́g ó nə dzǎm bɔ ébom kamá hə ású étun ékɔn. 22Mod miǹyanda a tsídan akúmá á zud, təge yəm nâ azóé dílī ā dudu á nyɔ́l dzīē.